cyanic-selkie/wikianc huggingface dataset:
Fīrers
Fīrers (de — 'vadonis') bija oficiāls valsts vadītāja tituls Trešajā reihā. Tāpat vārdu "fīrers" izmantoja SA un SS dienesta pakāpju nosaukumus, piemēram, šturmfīrers.
Kā oficiāls valsts titula nosaukums šīs vārds parādījās jau 1933. gada 23. marta Ārkārtas likumā. Ar šo likumu Ādolfam Hitleram tika piešķirtas ārkārtas pilnvaras, bet Reihstāgs savā rīcības brīvībā tika ierobežots. Nākamajā gadā, kad nomira Vācijas prezidents Hindenburgs, Hitlers sevi pasludināja arī par Vācijas prezidentu un faktiski kļuva par neierobežotu diktatoru.
Trešajā reihā tika kultivēts Führerprinzip (vadoņa kults), kurā Hitlers bija valsts fīrers jeb latviski vadonis. Viens no populārākajiem saukļiem Trešajā reihā bija Ein Volk, ein Reich, ein Führer — "Viena tauta, Viena valsts, Viens vadonis".
Vadoņa titula un nosaukuma piedēvēšana vienai personai bija raksturīga daudziem totalitāriem un autoritāriem režīmiem un kustībām. Nacisti šo praksi pārņēma no Benito Musolīni vadītās fašistu kustības, kurai nākot pie varas Itālijā 1922. gadā, Musolīni turpmāk tika saukts par "duči", respektīvi, NSDAP lietoja vārdu "fīrers" sava politiskā līdera apzīmēšanai vēl pirms nākšanas pie varas.
Zalkšu sūrene
Zalkšu sūrene ir 30—70 cm augsts daudzgadīgs sūreņu dzimtas lakstaugs ar čūskveidā izlocītu, resnu sakneni. Lapas pamīšus, vienkāršas, veselas, iegareni olveida, lancetiskas vai lineāras, ar gludu malu. Apakšējās lapas ar garu spārnainu kātu; stumbra lapas nedaudzas, sēdošas vai ar īsu kātu. Pielapes izveido turzītes, kuras aptver stumbru. Ziedi rožaini, sakopoti blīvās vārpās. Zied maijā, jūnijā.
Aug Eirāzijā un Ziemeļamerikā. Augs Latvijā izplatīts nevienmērīgi. Aug upju ielejās.
Latvijas erudītu līga
Latvijas erudītu līga (LEL) ir sabiedriska organizācija, kura veido dažādas ar erudīciju saistītas sacensības un pasākumus. Organizācija ir dibināta 1997. gadā Rīgā. Tās veidotie erudīcijas konkursi ir vieni no vecākajiem Latvijā. Latvijas erudītu līgas rīkotajos konkursos var piedalīties ikviens interesents bez vecuma un kādiem īpašiem intelekta ierobežojumiem. Sacensības un pasākumi tiek organizēti latviešu valodā. Parasti erudītu līgas sacensībās tiek iekļautas krustvārdu mīklas, dažāda veida testi un cita veida erudicijas konkursi. Šie pasākumi parasti norisinās no trim līdz četrām stundām.
Latvijas erudītu līgas sezona sākas septembrī, bet beidzas maijā. Sezonā notiek deviņas nodarbības, kas tiek rīkotas katra mēneša otrajā sestdienā. Noslēdzoties sezonai, kopvērtējumā tiek noskaidrots labākais Latvijas erudītu līgas dalībnieks.
Organizācijas vadība
Latvijas erudītu līgu vada tās valde un prezidents. Katrā jaunā sezonā prezidents tiek pārvēlēts. Organizācijas pastāvēšanas laikā ir bijuši tikai divi prezidenti. Kopš 2008. gada LEL prezidents ir Anita Zaļaiskalne, bet pirms tam bija Dainis Sūna.
Rīkotie pasākumi
Latvijas erudītu līga rīko dažādus pasākumus. Nozīmīgākie pasākumi ir šādi:
Uldis Vazdiks
Uldis Vazdiks (dzimis, miris ) bija latviešu teātra un kino aktieris.
Biogrāfija
Daudz filmējies kino. Atveidojis inspektoru Pēru Monsonu Jāņa Streiča filmā "Nepabeigtās vakariņas". Kopumā filmējies vairāk nekā 80 filmās.
Lego
Lego ir Dānijas kompānijas Lego Group ražotas rotaļlietas. Tās ir šīs kompānijas galvenais produkts. Lego konstruktori sastāv no klucīšiem, dažādām minifigūriņām un citām detaļām. Kompānija ražo arī speciālas detaļas, no kurām var izveidot vieglās un smagās mašīnas, lidmašīnas, vilcienus, ēkas, pilis, skulptūras, kuģus, kosmosa kuģus un pat darbojošos robotus.
Lego vēsture
Lego Group izveidoja dāņu galdnieks Ole Kirks Kristiansens Billundas pilsētā. 1932. gadā viņš sāka gatavot koka rotaļlietas, bet uzņēmumu ar nosaukumu Lego viņš izveidoja divus gadus vēlāk, 1934. gadā. Plastmasas rotaļlietas sāka ražot tikai 1947. gadā. 1949. gadā kompānija sāka ražot mūsdienās pazīstamos Lego klucīšus, no kuriem varēja veidot dažādas kontrukcijas.
Baldvins Disterlo
Baldvins Disterlo ( — ) bija Latvijas vācbaltu jurists un sabiedrisks darbinieks. No 1921. līdz 1922. gadam Latvijas Senāta senators. No 1928. gada decembrim līdz 1929. gada janvārim Latvijas tieslietu ministrs.
Dzīvesgājums
Dzimis Rīgā. 1883. gadā viņš absolvēja Vidzemes guberņas ģimnāziju, studēja Pēterburgas universitātes Juridiskajā fakultātē. Strādāja par Krievijas impērijas Kodifikācijas nodaļas redaktoru un Valsts padomes valsts sekretāra palīgu. 1920. gadā iestājās Latvijas Republikas dienestā kā Tieslietu ministrijas juriskonsultācijas loceklis, tā paša gada beigās nodibināja un vadīja Kodifikācijas nodaļu. Viņa vadībā izdotas pirmās Latvijas likumgrāmatas. 1922. gadā Disterlo iecēla par Latvijas Senāta senatoru. 1926. gadā viņš atgriezās kodifikācijas darbā un atkal uzņēmās nodaļas vadību.
1927. gadā devās pensijā, bet 1928. gadā tika aicināts kļūt par tieslietu ministru Hugo Celmiņa vadītajā valdībā. Amatā viņš bija nepilnus divus mēnešus — no līdz. Līdz dzīves beigām darbojās Kodifikācijas nodaļā kā padomdevējs.
1937. gada aprīlī saslima ar pleirītu, miris no sirds mazspējas.
Portonovo
Portonovo (, yo, fon) ir Beninas galvaspilsēta, lai gan valsts valdība neatrodas šajā pilsētā. Portonovo ir viena no Gvinejas līča ostām. Tā atrodas valsts dienvidaustrumu daļā. Portonovo ir tikai otra lielākā pilsēta valstī. Lielāka par Portonovo ir Kotonu, kuras statuss ir arī daudz nozīmīgāks par Portonovo statusu gan kulturāli, gan politiski.
Spirta rūgšana
Spirta rūgšanas vispārējā reakcija:
Spirta rūgšana ir spirta, vīna, alus un atsevišķu citu produktu ieguves tehnoloģiju pamatā.
Meksikas himna
"Meksikas nacionālā himna" (es) ir Meksikas valsts himna, kura oficiāli apstiprināja 1943. gadā. Himnas vārdus 1853. gadā uzrakstīja Francisko Gonsaless Bokanegra (Francisco González Bocanegra), bet gadu vēlāk Haime Nuno (Jaime Nunó) uzrakstīja tai mūziku.
Triatlons 2008. gada vasaras olimpiskajās spēlēs
Triatlonā 2008. gada vasaras olimpiskajās spēlēs tiks sadalīti 2 medaļu komplekti - vīriešu un sieviešu sacīkstēs. Sacensības notiks no 18. un 29. augustam Pekinā.
Sacensību formāts
Triatlona sacīkstēs dalībniekiem būs jāpieveic 1500 metrus gara distance peldus, tad 40 kilometri jābrauc ar divriteni un pēdējie 10 kilometri jānoskrien.
Liepājas partija
Liepājas partija ir 2004. gada 14. decembrī dibināta labēja reģionāla partija, kuras sastāv no vairāk kā 300 liepājniekiem. Tās vadītājs ir bijušais Liepājas mērs Uldis Sesks. Partija darbojās Apvienotajā sarakstā, 14. Saeimā to pārstāv viens deputāts – Edgars Putra.
Aleksandrs Ņevskis
Dzīvesgājums
Dzimis 1220. gadā Pereslavļā-Zaļeskā vietējā kņaza Jaroslava Vsevolodoviča ģimenē, kas 1222. gadā kļuva par Novgorodas kņazu. Pēc tēva atteikšanās no kņaza pienākumiem, 1236. gadā Novgorodas veče ievēlēja Aleksandru Jaroslavoviču par Novgorodas kņazu, kura galvenais uzdevums bija vadīt novgorodiešu karaspēku.
No 1238. līdz 1240. gadam mongoļu valdnieks Batuhans pakļāva krievu kņazu valstis, 1238. gadā par vietvaldi mongoļiem pakļautajās krievu zemēs ieceļot Aleksandra tēvu Vladimiras lielkņazu Jaroslavu, kuram piešķīra varas pilnvarojumu ("jarliku"). 1240. gada vasarā pie kaujā pie Ņevas upes novgorodieši kņaza Aleksandra vadībā sakāva zviedru sirotājus, tādēļ viņu vēlāk sāka dēvēt par Ņevas Aleksandru (Ņevski). Kad 1241. gadā Batuhana karaspēks iebruka Polijā un kaujā pie Ļegnicas sakāva apvienoto poļu kņazu un Vācu ordeņa karaspēku, kņazs Aleksandrs 1242. gadā Ledus kaujā sakāva Tērbatas bīskapa karaspēku.
Plovdiva
Plovdiva (bg) ir Bulgārijas pilsēta, kas atrodas valsts dienvidu daļā, Augštrāķijas līdzenumā pie Maricas upes. Pilsēta atrodas 152 km attālumā no Bulgārijas galvaspilsētas Sofijas. Plovdiva ir Plovdivas apgabala administratīvais centrs un lielākā pilsēta. Pēc 2014. gada datiem pilsētas teritorijā dzīvo 341 567 iedzīvotāji. Pēc iedzīvotāju skaita tā ir Bulgārijas otrā lielākā pilsēta un 74. lielākā Eiropas Savienības pilsēta.
Aleksandrs Ņevskis
Dzīvesgājums
Romas pāvests Inocents IV atkārtoti vērsās pie kņaza Aleksandra ar piedāvājumu pievienoties Romas katoļu baznīcai un kopīgi uzsākt cīņu pret mongoļiem, par ko liecina divas saglabājušās pāvesta bullas. Pirmajā vēstulē, kas datēta ar 1248. gada 22. janvāri, pāvests piedāvāja Aleksandram sekot sava tēva Jaroslava piemēram un pāriet katoļu ticībā, kā arī caur Livonijas ordeņa brāļiem dod ziņu pāvestam par mongoļu uzbrukuma draudiem Novgorodai, lai kopīgi varētu "tatāriem vīrišķīgu pretestību izrādīt". Atbildes vēstules teksts nav zināms, bet savā otrajā vēstulē "Naugardijas karalim Aleksandram" (Alexandro, illustri regi Nougardiae), kas datēta ar 1248. gada 15. septembri, pāvests rakstīja: "Tu ar degsmi lūdzi, lai Tevi caur patiesu padevību piepulcina vienotās baznīcas galvai un piedāvā Pleskavas pilsētā uzcelt latīņu katedrāli" (in Pleskowe civitate tua Latinorum Ecclesiam erigere cathedralem). Par savu pārstāvi pāvests šajās sarunās nozīmēja savu legātu Prūsijas arhibīskapu Albertu Zauerbēru, kas gan nenotika sakarā ar viņa konfliktu ar Vācu ordeni. Tādēļ 1251. gadā Novgorodā ieradās divi citi katoļu baznīcas legāti ar pāvesta bullu, tomēr Aleksandrs pārdomāja un atteicās pāriet katoļu ticībā un, iespējams, saņemt Novgorodas (Krievzemes) karaļa kroni no Romas pāvesta. Par Krievzemes karali 1253. gadā kronēja Galīcijas-Volīnijas kņazu Danielu Romanoviču.
Plovdiva
Plovdiva ir dibināta 4000. gadus pirms mūsu ēras un tiek uzskatīta par vienu no vecākajām pilsētām pasaulē. Pilsēta vēsturiski ir attīstījusies uz septiņiem kalniem, kuru vidējais augstums sasniedz 164 metrus virs jūras līmeņa. Pateicoties kalniem pilsēta bieži tiek dēvēta par pilsētu uz septiņiem kalniem.
Aleksandrs Ņevskis
Dzīvesgājums
Tā vietā Aleksandrs piekrita kļūt par Vladimiras-Suzdaļas lielkņazu un mongoļu hanu vietvaldi visā Krievzemē pēc tam, kad mongoļi 1252. gadā atcēla iepriekšējo vietvaldi Vladimiras lielkņazu Andreju no amata. Par Novgorodas kņazu palika Aleksandra vecākais dēls Vasilijs Aleksandrovičs, kuru 1255. gadā Novgorodas veče padzina, bet tēvs atjaunoja amatā. 1259. gadā Aleksandrs ar tatāru iebrukumu draudēdams, piespieda Novgorodu samaksāt mongoļiem meslus. 1260. gadā par Novgododas kņazu viņš iecēla savu otro dēlu Dmitriju, kas 1262. gadā devās karagājienā uz Tērbatu.
Pēc tam, kad 1262. gadā viņam pakļautajās pilsētās tika nogalināti tatāru meslu vācēji, Aleksandrs lejup pa Volgu devās uz Zelta Ordas galvaspilsētu Saraju uz sarunām ar mongoļu hanu. Sarunu laikā viņš saslima un atceļā nomira 1263. gada 21. novembrī. Viņa mirstīgās atliekas tika apglabātas Vladimiras Kristus dzimšanas klosterī, bet 1724. gadā Pēteris I tās lika pārvest uz Pēterburgu.
Oomph!
Oomph! ir vācu Neue Deutsche Härte grupa, kas izveidota 1989. gadā Volfsburgā Vācijā.
Aleksandrs Ņevskis
Dzīvesgājums
Vēsturnieku vērtējums Aleksandram Ņevskim nav viennozīmīgs. No vienas puses, viņš, uzturot draudzīgas attiecības ar Ordas valdniekiem, iespējams, paglābis Krievzemi no totāla mongoļu-tatāru iebrukuma; no otras puses, viņš parādīja sevi, kā cītīgs Ordas nodevu vācējs, kas nežēlīgi sodīja nodokļu nemaksātājus — savus tautiešus. Arī viņa karavadoņa talanti ir tikuši apšaubīti: par Ņevas kauju nav īstas pārliecības, vai tā vispār bijusi, ja bijusi, tad, iespējams, tikai sīka sadursme (skandināvu avotos nav ziņu par šādu kauju). Vienīgā norāde uz to ir "Magnuša rokrakstā". Ledus kauja uz Peipusa ezera ledus 1242. gadā tāpat izsauc daudz jautājumu, joprojām nav zināma precīza vieta, kur kauja notikusi. Ir skaidrs, ka Ledus kauja notikusi, par to liecina ne tikai hronikas, bet arī fakts, ka 1242. gada vasarā Livonijas ordenis noslēdza ar Novgorodu mieru, atsakoties no visiem iekarojumiem, atbrīvojot novgorodiešu ķīlniekus un sākot gūstekņu apmaiņu. Tomēr kur šī kauja ritēja, joprojām nav zināms.
Kanonizācija
Drīz pēc Maskavas lielkņaza Ivana IV pasludināšanas par "Visas Krievijas caru" metropolīts Makarijs pasludināja Ņevas Aleksandru par svēto (kanonizēja), kas atbilda tālaika Maskavijas pretenzijām kļūt par dominējošo lielvaru. Tā kā nav saglabājies precīzs Aleksandra Ņevska dzīves laikā veidots attēls, tad visi viņa portreti ir radīti kanonizācijas 16. gadsimtā.
Plovdiva
Plovdiva ir nozīmīgs Bulgārijas ekonomikas, transporta, izglītības un kultūras centrs. Pilsēta ar senu vēsturi, saglabājušās romiešu celtņu drupas. Plovdivas vecpilsēta tiek uzskatīta par vienu no skaistākajām Balkānu pussalā.
2014. gada 5. septembrī pilsēta tika izvēlēta par 2019. gada Eiropas kultūras galvaspilsētu.
Vēsture
Pilsēta ir apdzīvota no aizvēsturiskiem laikiem. Trāķieši to sauca par Eimolfiju (Eumolpia).
342. gadā p.m.ē. Maķedonijas Aleksandra tēvs Filips II ieņem pilsētu un pārdēvē to savā vārdā par Filipopoli (Φιλιππούπολη). Grieķi Plovdivu šādi sauc arī mūsdienās.
Filipopole eksistē kā neatkarīga grieķu pilsēta, līdz to ieņem romieši, nosaucot par Trimontiju (Trimontium). Senās Romas laikos Trimontija ir Romas Trāķijas provinces galvaspilsēta. 250. gada pilsētas apkārtnē notiek Filipopoles kauja starp romiešiem un impērijā iebrukušajiem gotiem. Goti karaļa Knivas vadībā uzvar un ieņem pilsētu. 334., 335. vai 337. gadā Filipopolē notiek Filipopoles koncils.
443. gadā pilsētu ieņem huņņi Atilas vadībā.
VI gs. vidū Plovdivas teritorijā ierodas slāvi. Turpmākos gadsimtus Plovdiva dažbrīd ir Bizantijas, bet dažkārt Bulgārijas rokās. 970. gadā Bizantijas imperators Joans I Cimishijs (Ιωάννης Τσιμισκής) izmitina Filipopoles apkārtnē apmēram 200 000 armēņu paulikāņus, rezultātā Filipopole kļūst par paulikāņu centru Eiropā. 1205. gadā bulgāru cars Kalojans noposta Filipopoli.
1878. gada 17. janvārī, krievu-turku kara laikā, krievu karaspēks Josifa Gurko vadībā sturmē pilsētu. Turki Suleimana-pašā vadībā, atkāpjas uz Stambulu. Tomēr, pamatojoties uz 1878. gada Berlīnes līgumu, Plovdiva nenokļūst Bulgārijas sastāvā, bet ir galvaspilsēta no Turcijas pusneatkarigai Austrumrumēlijai. 1886. gadā Austrumrumēlija pēc bulgāru sacelšanās tiek iekļauta Bulgārijas valstī.
Almanahs
Almanahs ir literāru vai zinātnisku (bieži vienas nozares) sacerējumu krājums, ko apvieno kopīgs temats, žanrs, idejiski mākslinieciskā nostādne vai cita pazīme. Parasti iznāk periodiski.
Oomph!
Oomph! ir uzstājušies arī Latvijā, Valmieras 2006. gada rokfestivālā.
5. gadsimts p.m.ē.
5. gadsimts p.m.ē. ir gadsimts, kas sākās 500. gadā p.m.ē. un beidzās 401. gadā p.m.ē..
.bb
.bb ir Barbadosas Interneta augstākā līmeņa domēns (ccTLD). Kopš domēna .bb izveidošanas to ir administrējušas vairākas organizācijas. Vispirms to administrēja Puertoriko Universitāte. 1996. gadā Barbadosas valdība lūdza nodot domēna administrāciju Cable & Wireless (BARTEL) Ltd. 2001. gadā tika parakstīts saprašanās memorands starp Barbadosas valdību un Cable & Wireless (Bartel) Ltd., un tās meitas uzņēmumu Cable & Wireless (BET) Ltd., lai Cable & Wireless turpina administrēt šo domēnu līdz turpmākiem Barbadosas valdības rīkojumiem.
5. gadsimts p.m.ē.
Notikumi
No 499. gada p.m.ē. līdz 449. gadam p.m.ē. norisinājās Grieķu-persiešu kari. 490. gada p.m.ē. 12. septembrī notika Maratonas kauja. No 431. gada p.m.ē. līdz 404. gadam p.m.ē. norisinājās Peloponēsas karš. Gadsimta beigās bija Sirakūzu uzplaukums.
.bb
Kopš 2007. gada novembra domēnu administrē Telecoms Unit.
5. gadsimts p.m.ē.
Notikumi
5. gadsimtā p.m.ē. Japānā esot valdījuši divi leģendāri imperatori: imperators Itoku un imperators Košo. Senajā Indijā no 566. līdz 476. gadam p.m.ē. dzīvoja budisma pamatlicējs Sidhārta Gautama.
Ģeocentrisms
Ģeocentrisms — uzskats, ka Zeme ir Visuma centrs, bet visi debesu ķermeņi, ieskaitot planētas un zvaigznes, griežas ap Zemi. Šī viedokļa piekritēji bija, piemēram, Ptolemajs un Aristotelis. Šī teorija tiek uzskatīta par aplamu un ir aizstāta ar Heliocentrisma teoriju. Vēsturiski heliocentrisms ir pretējs ģeocentrismam — uzskatam, ka pasaules centrā atrodas Zeme, jo ģeocentrisms nespēja adekvāti izskaidrot novērotās planētu kustības, lai gan Einšteina relativitātes teorija patiesībā apgāž gan vienu, gan otru.
Hendriks Averkamps
Hendriks Averkamps (Hendrick Avercamp, dzimis 1585. gadā, miris ) bija baroka laikmeta holandiešu gleznotājs, kuram bija liela nozīme ainavu glezniecības attīstībā. Nereti viņš gleznoja daudzfigūru ziemas ainavas. Averkamps prasmīgi izmantoja perspektīvu un krāsas; viņa gleznās liela nozīme piešķirta detaļām.
Averkamps piedzima Amsterdamā un tika kristīts. Tā kā viņš bija kurlmēms, viņu mēdza dēvēt par "mēmo no Kampenas". Glezniecību Averkamps apguva Amsterdamā; īpaši viņš ietekmējās no Pītera Brēgela Vecākā darbiem. Aptuveni 1610. gadā Averkamps pārcēlās uz Kampenu. Kampenā mākslinieks arī nomira un tika apglabāts Svētā Nikolasa baznīcā.
Mūsu zeme
Mūsu Zeme bija 1993. gadā dibināta nacionālistiskā partija Latvijā, kas pastāvēja līdz 2017. gadam. Tās līderis bija Ilmārs Ančāns.
2017. gada 9. maijā Ventspils tiesa nosprieda izbeigt partijas darbību.
Literatūra
Mednis I. Partiju laiki Latvijā (1988—2002). — R.: Drukātava, 2007. ISBN 978-9984-798-20-2 — 407.—409. lpp.
Džovanna Amati
Džovanna Amati (dzimusi Romā, Itālijā) ir bijusī Formula 1 pilote, priekšpēdējā sieviete, kura piedalījusies kādā no sacensību oficiālajiem braucieniem. Ikviens no trim mēģinājumiem kvalificēties sacensībām ar Brabham komandu bija neveiksmīgs, netika pārvarēta pirmskvalifikācijas kārta.
Uzaugusi bagātā ģimenē, 1978. gadā tika nolaupīta, bet atbrīvota pret izpirkuma maksu — 800 milijonu liru.
Karjera
Sacīkšu braucējas karjeru sāka Formula Abarth sacīkšu sērijā. No 1985. līdz 1986. gadam piedalījās Formula 3 sacensībās, bet no 1987. līdz 1991. gadam piedalījās Formula 3000 sacensībās. 1992. gadā kļuva par piekto sievieti, kura piedalījusies kādā no Formula 1 sacīkstēm.
Kukurūza
Kukurūzas iedalījums
Parastā kukurūza bioloģiski sīkāk iedalās vairākās pasugās. Šeit ir nosauktas tikai dažas no tām:
Kukurūzas raža
2009. gadā kopējā kukurūzas raža pasaulē bija 819 702 399 tonnas. No kultūraugiem vēl vairāk tika ievāktas vienīgi cukurniedres. Visvairāk kukurūza tika izaudzēta Amerikas Savienotajās Valstīs.
Alberts Zvejnieks
Alberts Zvejnieks (dzimis, miris ) bija latviešu cīkstonis un treneris.
Dzīvesgājums
Izglītību ieguvis Latvijas Tautas universitātē un LVFKI.
Divas reizes piedalījies Olimpiskajās spēlēs. 1928. gadā Amsterdamā A. Zvejnieks bija arī Latvijas karognesējs atklāšanas ceremonijā. Pašās sacensībās viņš grieķu-romiešu cīņā svara kategorijā no 84 līdz 96 kg izstājās, izstājies arī 1936. gadā Berlīnē. Viņš ir izcīnījis divas bronzas medaļas Eiropas čempionātā (smagā svara kategorija; 1934, 1935). Laikā no 1947. līdz 1952. un no 1961. līdz 1965. gadam viņš bija LVFKI Smagatlētikas katedras docētājs. 1950. gados un 1960. gadu sākumā vairākās sporta biedrībās strādāja par treneri. 1947. gadā A. Zvejnieks kļuva par Vissavienības kategorijas tiesnesi. 1948. gadā A. Zvejnieks kļuva par PSRS sporta meistaru klasiskajā un brīvajā cīņā. Latvijā notiek A. Zvejnieka piemiņas turnīrs.
Allodifikācija
Allodifikācija bija akts, ar kuru feodālais senjors piešķīra vasalim pilnā privātīpašumā viņa lēni (pārvērta to par allodu) un iecēla vasali par neierobežotu feodālā zemes īpašuma valdnieku.
1570. gadā Kurzemes un Zemgales hercogistē allodificēja lielāko daļu lēņa muižu, bet 1776. gadā — pārējās. 1768. gadā allodifikācija notika Latgalē, bet 1783. gadā — Vidzemē.
2008. gada ASV prezidenta vēlēšanas
2008. gada ASV prezidenta vēlēšanas bija 56. ASV prezidenta vēlēšanas, kas notika. Šajās vēlēšanās uzvarēja un par 44. ASV prezidentu tika ievēlēts Baraks Obama,  kas vēlēšanās uzvarēja Džonu Makeinu. Baraks Obama, kas pārstāvēja ASV Demokrātisko partiju, kļuva par pirmo afroamerikāni, kas ir kļuvis par ASV prezidentu. B. Obama saņēma 52,9% balsu un Dž. Makeins saņēma 45,7% balsu. B. Obama nomainīja amatā republikāni Džordžu V. Bušu.
Vēlēšanu rezultāti
ASV iedzīvotāju vēlēšanu rezultāti ir no oficiālā Federālās vēlēšanu komisijas ziņojuma. Kongress apstiprināja elektorāta balsis.
Badmintons 2008. gada vasaras olimpiskajās spēlēs
Badmintonā 2008. gada vasaras olimpiskajās spēlēs tika sadalīti 5 medaļu komplekti - vīriešu un sieviešu vienspēles, vīriešu un sieviešu dubultspēlēs, kā arī jauktajās dubultspēlēs. Sacensības notika no 9. līdz 17. augustam Pekinā.
Gliks
Gliks var būt:
Alkoholiskie dzērieni
Alkoholiskie dzērieni ir dzērieni ar vismaz 1,5 tilpumprocentiem (tilp.%) etilspirta, kas parasti iegūts kartupeļu, graudu, augļu, ogu un/vai medus ogļhidrātu spirta rūgšanā.
Alkohola vēsture ir ļoti sena. Cilvēki alkoholiskos dzērienus varētu būt sākuši lietot un gatavot jau kopš pašiem pirmsākumiem, kad parādījušies augļi un ogas, un rauga iedarbībā tie sākuši rūgt. Baltiem no alkoholiskajiem dzērieniem bijis izplatīts medus, miestiņš, dzersis un vēlāk arī alus.
Iedalījums
Vāji alkoholiskos dzērienus iegūst parastajā spirta rūgšanā, bet stipri alkoholiskos dzērienus — pārtvaicējot spirta rūgšanas produktus.
Mazais mārsils
Mazais mārsils (la) jeb aitmaurs vai vecīši (novecojuši nosaukumi) ir smaržīgs lūpziežu dzimtas puskrūms. Stumbri guloši, nenoteikti četršķautnaini, ziedošie stumbri apaļi, ar matiņiem, zari stāvi, 5—10 cm augsti. Lapas sīkas, ar īsu kātu, veselas, eliptiskas, iegareni eliptiskas, pie pamata ar baltiem sarveida matiņiem, virspusē un apakšpusē ar maziem punktveida dziedzeriem. Ziedi divlūpaini, violeti rožaini, sārti violeti vai balti, blīvās galviņās zaru galā. Zied no jūnija līdz augustam.
Augs plaši izplatīts Eiropā un Ziemeļāfrikā, ievests arī Ziemeļamerikā. Latvijā sastopams visā teritorijā. Aug sausās pļavās, kāpās, priežu mežos.
Lietojums
Tautas medicīnā lieto gremošanas orgānu darbības stimulēšanai, pret sāpēm vēderā, gāzu uzkrāšanos zarnās, nieru slimību ārstēšanai kā diurētisku, nomierinošu un pretdrudža līdzekli, kā arī garā klepus, astmas, hipertonijas un bezmiega ārstēšanai.
Lieto kā krāšņumaugu akmensdārzos, veidojot paklājveida audzes. Ir izveidotas šķirnes ar baltiem vai sarkaniem ziediem.
Svaigas un žāvētas lapas, kā arī jauno dzinumu galotnes ar pumpuriem izmanto kā garšaugu. Pulverī sasmalcinātu mārsilu pievieno dārzeņu un gaļas, zivju zupām, kā arī gatavojot mājas sieru. Svaigas mārsila lapiņas pievieno gurķu un tomātu salātiem, marinētiem gurķiem.
1984 (romāns)
1984 ir Džordža Orvela zinātniskās fantastikas romāns — antiutopija.
Nosaukums
Romāna sākotnējais nosaukums bija Pēdējais cilvēks Eiropā. Bet, tā kā romāns tiktu izdots gan Amerikas Savienotajās Valstīs, gan Lielbritānijā, tad tā nosaukums, lai atvieglotu grāmatas pārdošanu, tika nomainīts uz 1984.
Darbs pirmo reizi tika publicēts 1949. gada 8. jūnijā. Lielāko darba daļu autors bija uzrakstījis 1948. gadā, Juras salā, Skotijā, lai gan nelielas romāna daļas Orvels bija rakstījis jau no 1945. gada. Romāna nosaukums "1984" ir tā pabeigšanas gada (1948) anagramma. Grāmatas darbība aizsākas 1984. gada 4. aprīlī, kad tiek veikts pirmais ieraksts galvenā varoņa Vinstona Smita dienasgrāmatā, pulksten 13:00 ("Bija skaidra, auksta aprīļa diena, pulksteņi sita trīspadsmit...").
Sižets
Romāna darbība risinās nākotnē — 1984. gadā, iespējamā, izdomātā pasaulē, kur pastāv trīs savstarpēji karojošas valstis: Okeānija, Eirāzija un Austrumāzija. Visās valstīs pastāv totalitāriska sabiedrības sistēma ar neierobežotu vienas partijas varu, kas nemitīgi kontrolē savu pavalstnieku domas un darbus. Galvenais varonis Vinstons Smits dzīvo Okeānijā, ko vada Lielais Brālis un Partija. Vinstons ir vienīgās partijas biedrs un strādā Patiesības ministrijā, kur tiek falsificēta vēsture un lietota "jaunruna". Līdztekus Patiesības ministrijai pastāv vēl trīs citas ministrijas: Mīlestības ministrija (nodarbojas ar cilvēku izsekošanu un represijām), Pārticības ministrija (kas organizē resursu mobilizēšanu karam) un Miera ministrija, kas atbild par kara lietām. Partijas trīs galvenie saukļi ir: "Karš ir miers", "Brīvība ir verdzība" un "Nezināšana ir spēks".
Autors darbā pieļauj šādu absurdu savienojumu, kurus darbā sauc par dubultdomu, iesaistīšanu, lai labāk varētu raksturot totalitārisma būtību. Dubultdoma ir princips, pēc kura vadās Okeānijas valdošā ideoloģija — Angsocs (Angļu Sociālisms), un tā paredz 2 pretēju, savstarpēji nesaistāmu viedokļu vienlaicīgu atzīšanu par leģitīmiem un nenoliedzamiem.
Grāmatas vēsture
Jau drīz pēc iznākšanas grāmata tika iekļauta Padomju Savienībā aizliegtās literatūras sarakstā, jo tajā attēlotie apstākļi bija pārāk līdzīgi reālajam stāvoklim PSRS.
Latviešu valodā grāmata tika izdota perestroikas laikā 1990. gadā, kopā ar romānu "Dzīvnieku ferma". Vēlreiz izdota 2004. gadā.
Pēc romāna sižeta Lielbritānijā 1954. un 1984. gadā ir uzņemtas divas filmas (abas ar tādu pašu nosaukumu).
Ričards Arnolds
Ričards Roberts "Rikijs" Arnolds II (Richard Robert II "Ricky" Arnold, dzimis ) ir NASA astronauts, okeanogrāfs, pedagogs.
Arnolda pirmais kosmiskais lidojums notika 2009. gada martā misijā STS-119 ar kosmoplānu Discovery.
Otro lidojumu kosmosā Arnolds sāka 2018. gada martā, esot kosmosa kuģa Sojuz MS-08 bortinženierim. Viņš bija SKS 55. un 56. ekspedīcijas lidojuma inženieris. Uz Zemi viņš atgriezās 2018. gada oktobrī.
2020. gada 3. septembrī Ričards Arnolds tika pārcelts no aktīvo astronautu kategorijas uz menedžeru astronautu.
Kosmisko lidojumu kopsavilkums:
Iziešanas atklātā kosmosā
Arnolds
Arnolds var būt:
Volkers
Volkers (sieviešu dzimtē Volkere, ) ir populārs angļu uzvārds. Personas ar šādu uzvārdu var būt:
Walker
Walker var būt:
Martens Vulfs
Martens Vulfs (, miris 1586. gadā Rīgā) bija Rīgas monētu meistars (1571-1586), Volfenšildu dzimtas priekštecis.
1557. gadā Livonijas ordeņa mestrs Heinrihs fon Gālens M. Vulfu iecēla par monētu uzraugu (Müntz Wardeyn). 1571. gada novembrī viņu iecēla par monētu meistaru (Müntzmeister) uz atlikušo mūžu. Šajā laikā Martens Vulfs no jauna uzcēla sabrukuma stāvoklī esošo Rīgas monētu kaltuvi. Zināms, ka šajā laikā atsākta monētu kalšana Rīgas brīvpilsētas naudas kaltuvē, bet Doles pilī tika kaltas Livonijas hercogistes monētas (1572-1573).
Henrihs Volfs
Henrihs Volfs (de, miris 1609. (?) gadā Rīgā) jeb Vulfs bija Rīgas monētu meistara Martena Vulfa dēls un nākamais Rīgas monētu meistars (1586-1609), Volfenšildu dzimtas priekštecis.
Partenons
Partenons (el) ir grieķu dievietei Atēnai celts templis Atēnās. Tas tika celts aptuveni piecus gadsimtus pirms mūsu ēras. Šis ir viens no visnozīmīgākajiem kultūras pieminekļiem, kas ir labi saglabājies no Klasiskās Grieķijas laikiem. Partenons joprojām simbolizē Seno Grieķiju un Atēnu demokrātiju. Pašlaik Grieķijas kultūras ministrija plāno restaurēt šo celtni.
Partenons 480. gadā pirms mūsu ēras tika iznīcināts Grieķu-persiešu karā. To pēc tam uzcēla no jauna. Kā jau lielākā daļa no grieķu tempļiem, arī Partenons tika izmantots kā dārgumu glabātuve. 6. gadsimtā kristiešu Baznīca to veltīja Jaunavai Marijai. Pēc Osmaņu okupācijas 1460. gados Partenons kļuva par mošeju. 1687. gada 28. septembrī pēc venēciešu bombardēšanas Partenonā uzsprāga Osmaņu munīcija, ko tie glabāja šajā ēkā. Sprādzienu rezultātā stipri cieta gan Partenons, gan arī skulptūras, kas tajā atradās.
F1 konstruktoru kausa ieguvēju saraksts
Pirmās formulas konstruktoru kausu (en, saīsinājumā WCC) ikgadu pasniedz Starptautiskā Automobiļu federācija (FIA) tai komandai (konstruktoram), kura sezonas laikā ir bijusi vissekmīgākā Formula 1 komanda, balstoties uz izstrādāto punktu skaitīšanas sistēmu, ko savukārt nosaka attiecīgās komandas braucēju individuālais sniegums sezonas atsevišķajās Grand Prix sacīkstēs.
Konstruktoru kausu Pirmās formulas ietvaros pirmo reizi pasniedza. gadā Vanwall komandai, kuru tolaik vēl dēvēja par "Pirmās formulas starptautisko ražotāju kausu" (International Cup for F1 Manufacturers). Kopš tā laika konstruktoru kausu ir izdevies izcīnīt 15 dažādām komandām, no kurām vissekmīgākā ar 16 izcīnītajiem tituliem ir Itālijas pārstāvētā Ferrari komanda.
Valstu konkurencē tikai piecām valstīm ir izdevies izcīnīt konstruktoru kausu: Apvienotajai Karalistei (33 tituli ar 10 dažādām komandām), Itālijai (16 tituli — visi ar Ferrari komandu), Austrijai (4 tituli — visi ar Red Bull Racing komandu), Francijai (3 tituli ar 2 dažādām komandām) un Vācijai (7 tituli — visi ar Mercedes komandu).
Pašreizējie un aizstāvošie konstruktora kausa ieguvēji ir Vācijas pārstāvētā Mercedes vienība, kurai savu septīto titulu pēc kārtas izdevās izcīnīt. gada sezonā.
Pēc konstruktora
† – No 1986. līdz 1995. gadam Benetton komanda sacentās zem Apvienotās Karalistes karoga, bet no 1996. līdz 2001. gadam — kā Itālijas komanda. Piezīme: Treknrakstā ir atzīmēti tie konstruktori, kas pašlaik ir aktīvi.
Pēc dzinēja
Piezīme: Treknrakstā ir atzīmēti tie dzinēju ražotāji un konstruktori, kas pašlaik ir aktīvi.
Daiļlēkšana 2008. gada vasaras olimpiskajās spēlēs
Daiļlēkšanā 2008. gada vasaras olimpiskajās spēlēs tiek sadalīti 8 medaļu komplekti - gan vīrieši, gan sievietes sacentīsies 3 metru tramplīna sinhronajos lēcienos, 10 metru torņa lēcienos, 3 metru tramplīnlēcienos un 10 metru torņa lēcienos. Sacensības notiek no 10. un 23. augustam Pekinas nacionālajā ūdenssporta centrā, Pekinā.
Hanss Blikss
Hanss Martins Blikss (sv; dzimis ) ir zviedru politiķis un diplomāts.
Dzimis Upsālā, universitātes pasniedzēja ģimenē. Studējis starptautiskās tiesības Upsālas, Kolumbijas un Kembridžas Universitātēs. Darbojies vairākās starptautiskās organizācijās zviedru delegācijā. No 1978. līdz 1979. gadam - Zviedrijas ārlietu ministrs.
No 1981. līdz 1997. gadam Blikss bija ANO Starptautiskās Atomenerģijas aģentūras ģenerāldirektors. 2002. gadā, pirms 2003. gada ASV iebrukuma Irākā ANO ģenerālsekretārs Kofi Annans iecēla Hansu Bliksu par ANO Novērošanas, kontroles un inspekciju komisijas (UNMOVIC) vadītāju, lai kontrolētu Irākas masu iznīcināšanas ieroču preogrammas monitorēšanu. Kaut arī komisija neatrada liecības, ka Irākas līdera Sadama Huseina rīcībā būtu masu iznīcināšanas ieroči un Hanss Blikss aicināja turpināt uzraudzību, ASV prezidenta Džordža Buša administrācija deklarēja, ka Irākas rīcībā šādi ieroči ir, un 2003. gadā okupēja Irāku. Nekādi masu iznīcināšanas ieroči atrasti netika.
Aleksandrs Leimanis
Aleksandrs Leimanis (dzimis, miris ) bija latviešu kinorežisors un scenārists. Pamatā uzņēmis piedzīvojumu žanra filmas.
Biogrāfija
Aleksandrs Leimanis dzimis 1913. gadā Smoļenskas guberņas Gavrilovas ciemā, latviešu kolonistu ģimenē. Pēc Jāņa Streiča atstāstītajiem Leimaņa vārdiem, visi viņa vīriešu kārtas radinieki esot gājuši bojā padomju represijās. 1939. gadā absolvējis A. Lunačarska Teātra mākslas institūtu Maskavā. Strādājis par režisoru vairāku Krievijas PFSR pilsētu teātros.
A. Leimanis ir bijis pedagogs Latvijas Valsts konservatorijas Teātra fakultātē (1948—1957), katedras vadītājs (1971—1973). Laulībā ar aktrisi Baibu Indriksoni dzimis dēls, pazīstamais baletdejotājs Aivars Leimanis.
Miris Rīgā. 2003. gadā režisore Agita Cāne uzņēmusi dokumentālo filmu "Aleksandrs Leimanis".
Wet Dream
Wet Dream ir britu progresīvā roka grupas Pink Floyd taustiņinstrumentālista Rika Raita pirmais soloalbums.
Izdošana un komerciālie panākumi
Albuma izdošanas brīdī albums palika tikpat kā nepamanīts.
Skaņdarbu saraksts
Visas dziesmas sarakstījis Riks Raits, izņemot, kur minēts.
Termiskā izplešanās
Termiskā izplešanās ir ķermeņa lineāro izmēru, tilpuma un formu izmaiņas, mainoties tā temperatūrai. Šķidrumu un gāzu termiskās izplešanās daudzumu pie pastāvīga spiediena raksturo ar izobāro izplešanās koeficientu. Cietvielu termiskās izplešanās raksturošanai papildus izmanto lineāro termiskās izplešanās koeficientu. Monokristāliem anizotropijas dēļ termiskā izplešanās dažādos virzienos ir dažāda.
Temperatūra ir funkcija no vidējās materiāla molekulārās kinētiskās enerģijas. Materiālu sildot, tā molekulu kinētiskā enerģija palielinās. Šī iemesla dēļ molekulas sāk kustēties vairāk un palielinās vidējās attālums starp tām. Tāpēc vairums materiālu, palielinoties temperatūrai, izplešas.
Termiskās izplešanās koeficients
Termiskās izplešanās koeficients raksturo, kā mainīsies objekta izmērs līdz ar temperatūras maiņu. Tas parāda, par kādu daļu mainīsies ķermeņa izmērs, izmainoties temperatūrai par 1 grādu pie konstanta spiediena. Tiek izmantoti vairāku veidu termiskās izplešanās koeficienti: lineārais, laukuma, tilpuma.
Lineārā izplešanās
Lineāras termiskās izplešanās koeficients raksturo ķermeņa izmēra izmaiņu vienā dimensijā. Apskatām stieni ar garumu L_0, kura temperatūra tiek palielināta par \Delta T. Šo sakarību var aprakstīt ar formulu, kur \alpha — lineārās termiskās izplešanās koeficients. Formulu var pārveidot arī citos veidos:
Šis vienādojums ir spēkā, ja ķermeņa pagarinājums ir neliels un izplešanās koeficients būtiski nemainās līdz ar temperatūru
Laukuma izplešanās
Laukuma izplešanās koeficients raksturo izmaiņu materiāla laukumā, izmainoties tā temperatūrai. Laukuma izmaiņu izsaka ar formulu:
,
kur A ir materiāla laukums, un \alpha_A ir laukuma izplešanās koeficients. Sakarību starp lineārās izplešanās koeficientu un laukuma izplešanās koeficientu var aptuveni pieņemt:
Tilpuma izplešanās
Aplūkosim izotropisku materiālu, piemēram, tērauda kubu ar malu garumu L_0. Mainoties temperatūrai, tā jaunais garums būs. Attiecīgi jaunais tilpums:
Ar lielu precizitāti var pieņemt, ka \alpha^2 un \alpha^3 ir nulle, jo parasti termiskā izplešanās koeficienta vērtība ir ļoti niecīga.
Tādā gadījumā un attiecīgi.
Šķidrumu termiskā izplešanās
Vairums šķidrumu palielina savu tilpumu, palielinoties temperatūrai, un samazina tilpumu, samazinoties temperatūrai. Šķidrumu termiskās izplešanās koeficients parasti ir lielāks nekā cietām vielām. Šī iemesla dēļ šķidrumi parasti izplešas, kad tiek sasildīti.
Termometri darbojas pēc šī principa. Dzīvsudraba termometrs mēra tilpumu noteiktam daudzumam dzīvsudraba. Lai definētu mērvienības, tiek izvēlēti 2 atskaites punkti, piemēram, ūdens sasalšanas un vārīšanās temperatūra, un piešķirtas tiem attiecīgas vērtības, piemēram, 0 un 100.
Salīdzinoši neliels daudzums materiālu saraujas noteiktos temperatūras diapazonos, kad tiek karsēti. Šo parādību parasti sauc par negatīvu termisko izplešanos, nevis saraušanos. Ūdens pieder pie šiem izņēmumiem. Pie 0,4 grādiem pēc Celsija, tas sasniedz savu maksimālo blīvumu. Temperatūras diapazonā no 0 līdz 4 grādiem pēc Celsija izplešanās koeficients ir negatīvs. To var izskaidrot ar ūdeņraža saišu īpašībām ūdenī. Šo ūdens īpašību ir jāņem vērā ūdensapgādes un apkures sistēmās, jo ūdens, sasalstot un izplešoties, var izraisīt plaisas caurulēs spriegumu dēļ.
== Dažādu materiālu un šķidrumu termiskās izplešanās koeficienti ==
Sinhronā peldēšana 2008. gada vasaras olimpiskajās spēlēs
Sinhronajā peldēšanā 2008. gada vasaras olimpiskajās spēlēs tiks sadalīti 2 medaļu komplekti - sieviešu komandu un sieviešu pāru sacīkstēs. Sacensības notiks no 18. un 23. augustam Pekinas nacionālajā ūdenssporta centrā, Pekinā.
Sacīkšu dalībnieces
Komandu sacīkstēm kvalificējušās izlases:
Alokste
Alokste ir Tebras labā krasta pieteka Dienvidkurzemes novadā. Iztek no Tīdu ezera Kalvenes apkaimē. Upe līkumaina, stāviem krastiem. Tek gar Kazdangu, ieteka pie Apriķiem. Lielākā pieteka labajā pusē — Skalda (18 km) ar Turlavu (14 km), kreisajā — Grāpste (15 km). Uz upes izbūvētas vairākas ūdenskrātuves, no kurām lielākās ir Alokstes ūdenskrātuve pie Lanksēžiem un Baronu HES ūdenskrātuve pie Apriķiem.
Keita Hadsone
Keita Gerrija Hadsone (en; dzimusi Losandželosā, Kalifornijas štatā, ASV) ir amerikāņu aktrise. 2001. gadā saņēma Zelta globusa balvu un nominēta Amerikas Kinoakadēmijas balvai par lomu filmā "Gandrīz slaveni" (2000).
Filmējusies tādās filmās kā "Kā zaudēt puisi 10 dienās" (2003), "Stilīgā māmiņa" (2004), "Atslēga" (2005), "Tu, es un Duprī" (2005), "Muļķu zelts" (2008) un "Līgavu kari" (2009). "Deviņi" (2009), "Slepkava manī" (2010), "Deepwater Horizon: Liesmas okeānā" (2016), "Mātes diena" (2016), "Maršals" (2017) un Glass Onion: A Knives Out Mystery (2022). Piedalījusies arī muzikālajā seriālā "Radīti skatuvei".
2003. gada Tour de France
2003. gada Tour de France bija 90. Tour de France daudzdienu velobrauciens, kurš notika no 2003. gada 5. līdz 27. jūlijam. Sacensībām nav oficiāla uzvarētāja, bet sākotnēji tajās uzvarēja amerikānis Lānss Ārmstrongs, gūstot piekto no savām vēlāk atņemtajām septiņām uzvarām pēc kārtas. 2012. gada augustā ASV antidopinga aģentūra paziņoja, ka anulējusi visus Ārmstronga rezultātus kopš 1998. gada, ieskaitot septiņas uzvaras pēc kārtas (1999—2005) Tour de France kopvērtējumā, kas tobrīd bija labākas sniegums sacensību vēsturē; Starptautiskā riteņbraukšanas savienība šo diskvalifikāciju apstiprināja.
Sacensības sākās un noslēdzās Parīzē; dalībniekiem bijā jāveic 3427 km distance pulksteņa rādītāja virzienā pa Franciju 20 posmos (neskaitot prologu), iekļaujot sešus kalnu posmus. Kā 90. jubilejas sacensības tās pilnībā notika Francijas teritorijā.
Jubilejas gadā sacensību distance daļēji atkārtoja 1903. gada maršrutu. Tika izveidota īpaša Centenaire Classement balva par labāko ieņemto vietu katrā no sešiem posmu finišiem, kas sakrita ar 1903. gada tūri — Liona, Marseļa, Tulūza, Bordo, Nante un Parīze. To ieguva Stjuarts O'Greidijs, kurš pārspēja Tūru Hūshovdu. Šīs sacensības saņēma Astūrijas princeses balvu par ieguldījumus sportā.
Sacensību favorīta atkal bija Ārmstrongs, kurš varēja iegūt savu piekto uzvaru, kas būtu atkārtots rekords. Pirms sacensībām par viņa galvenajiem konkurentiem tika uzskatīti Ivans Majo, Aitors Gonsaless, Tailers Hamiltons, Ivans Baso, Džilberto Simoni, Jans Ulrihs un Hoseba Beloki, bet Ārmstrongs bija izteikts favorīts. Lai arī viņš uzvarēja, saskaņā ar statistiku un paša Ārmstronga teikto, tā bija viņa vājākā tūre no viņa septiņus gadus ilgā dominēšanas perioda tūrē.
Velobraucienā piedalījās arī Latvijas sportists Romāns Vainšteins (), kura augstvērtīgākais sniegums bija trešajā posmā iegūtā otrā vieta.
Komandas
Komandu atlase notika trijos posmos: 2002. gada novembrī automātiski kvalificējās četrpadsmit labākās komandas pēc UCI ranga; 2003. gada janvārī tika ielūgtas četras komandas, bet vēl četras maija vidū.
Kvalificējušās komandas
Kodīgais laimiņš
Kodīgais laimiņš (la) ir daudzgadīgs augs, kas izplatīts Eiropā, ievests un pārgājis savvaļā Ziemeļamerikā. Latvijā bieži sastopams visā teritorijā. Aug sausā, smilšainā augsnē, akmens dārzos un bagātīgās dārza augsnēs, bieži sastopams kāpās. Tas labi aug nabadzīgās augsnēs pie dažādiem apgaismojuma līmeņiem. Augšanu traucē ilgstošs apēnojums un ierobežots ūdens daudzums.
Apraksts
Sukulents, 4 — 15 cm augsts daudzgadīgs biezlapju dzimtas lakstaugs. Stublājs tievs un pacils. Lapas veselas, sulīgas, puscilindriskas, šauri olvālveidīgas uz stublāja pamīši sēdošas, sakārtotas jumstiņveidā. Veido velēnveidīgu audzi. Lapām kodīga garša. Ziedu vainaglapas citrondzeltenas, kauslapas ir zaļgandzeltenas, atrodas zaru vai stumbra galā. Auglis- pieci someņi ar īsu, taisnu knābīti. Ziedēšanas laiks ir no jūlija līdz augustam. Ziedi ir hermafrodīti, ko apputeksnē bites. Droga satur alkaloīdus — sedamīnu, nikotīnu, zedinīnu, izopeltjerīnu, kā arī miecvielas, gļotvielas, maz izpētītus glikozīdus, askorbīnskābi, ābolskābi, cukurus u.c.
Biotopi
Sastopams blīvās dažāda lieluma velēnveida audzēs sausos mežos, mežmalās, nogāzēs, kāpās, smiltājos un dzelzceļa uzbērumos.
Medicīnā
Tiek uzskatīts par noderīgu ārstniecības augu. Bieži tiek lietots tautas medicīnā, lai ārstētu epilepsiju, mazasinību, vemšanu, caureju un kā diurētisks līdzeklis. Ārīgi lieto svaigu sulu vai ziedi čūlu, apdegumu, strutojošu brūču ārstēšanai, kārpu un varžacu nodzīšanai. Izmanto arī difterijas slimnieki, lai skalotu kaklu.
Kultivēšana
Kodīgais laimiņš labi panes augstu temperatūru un sausumu, bet saknes ir jutīgas pret slapjām virsmām. Labi aug dažādās pH vidēs vietās, kur augsne ir aizsargāta no noteces un nav bieza ēna.
Windows 95
Windows 95 (nosaukums izstrādes posmā Chicago) ir 1995. gadā uzņēmuma Microsoft izlaista operētājsistēma. Šī operētajsistēma bija populāra no 1995. līdz 1998. gadam, kad to nomainīja Windows 98. Salīdzinot ar iepriekšējām Microsoft Windows operētājsistēmām, Windows 95 tika pamatīgi uzlabots grafiskais dizains un lietotāja saskarne, kā arī tā bija pirmā operētājsistēma Windows, kurā darbojās priekšlaicīgais vairākuzdevumu režīms (preemptive multitasking). Windows 95 tika izlaisti trīs izlaidumos — pirmais 1995. gadā, pēc tam labojumu versijas 1996. un 1997. gadā, kuras tika pārdotas tikai kā OEM versijas, kam tika pievienotas tādas iespējas, kā FAT32 atbalsts. Galvenais Windows 95 atbalsts no Microsoft puses beidzās, un pagarinātais atbalsts beidzās.
Kemba Volkers
Kemba Hadlijs Volkers (en; dzimis Bronksā, Ņujorkā, ASV) ir amerikāņu basketbolists, spēlē saspēles vadītāja pozīcijās. Šobrīd pārstāv Eirolīgas un Francijas ProA līgas klubu AS Monaco Basket, bet iepriekš vairāk nekā 10 sezonas spēlējis Nacionālajā basketbola asociācijā (NBA). K. Volkers ir NBA kluba Šarlotas "Hornets" visu laiku visrezultatīvākais spēlētājs. Četras reizes piedalījies NBA Visu zvaigžņu spēlē.
Karjera
Vidusskolas gados viņš pārstāvēja Rice High School basketbola komandu. Trešajā gadā viņš tika iekļauts prestižajā McDonald's All-American izlasē. Pēc vidusskolas absolvēšanas viņš sāka studijas Konektikutas Universitātē. Pirmajā gadā NCAA Konektikutas "Huskies" ar K. Volkeru sastāvā aizkļuva līdz Final Four turnīram. Trešajā gadā (2010.—2011. gada sezona) viņš "Huskies" sastāvā kļuva par NCAA čempionu, finālā tika pārspēta Batleras Universitātes komanda. K. Volkers tika atzīts par ievērojamāko sniegumu uzrādījušo spēlētāju.
2011. gada NBA draftā viņu Šarlotas "Bobcats" izraudzījās ar kopējo 9. kārtas numuru. Visu karjeru aizvadījis šajā klubā (mainījis nosaukumu no "Bobcats" uz "Hornets"). K. Volkers ir komandas visu laiku visrezultatīvākais spēlētājs. Trīs reizes piedalījies NBA Visu zvaigžņu spēlē (2017—2019).
2018. gada 17. novembra zaudētā spēlē pret Filadelfijas "76ers" (119—122) K. Volkers guva 60 punktus, uzstādot savu un komandas vienā spēlē gūto punktu rekordu.
2019. gada jūlijā K. Volkers kā brīvais aģents noslēdza līgumu ar Bostonas "Celtics", kas paredzēja 141 miljona dolāru atalgojumu 4 gados. 2021. gada jūnijā viņš tika aizmainīts no "Celtics" uz Oklahomasitijas "Thunder" pret Elu Horfordu un Mozesu Braunu (abas komandas deva līdzi arī nākotnes drafta izvēles), taču augustā komanda K. Volkeru atbrīvoja, un drīz viņš noslēdza līgumu ar Ņujorkas "Knicks" par ievērojami mazāku summu. 2022. gada vasarā K. Volkers tika aizmainīts uz Detroitas "Pistons", kas oktobrī spēlētāju atbrīvoja no līguma saistībām. 2022.—2023. gada sezonā viņš aizvadīja 9 spēles Dalasas "Mavericks" sastāvā, tomēr līgumu ne ar vienu komandu uz visu sezonu spēlētājam neizdevās noslēgt, tādēļ parādījās informācija, ka viņš varētu pārcelties uz Eiropu, kā reālākais mērķis tika minēts Eirolīgas klubs Milānas "Olimpia", tomēr šis darījums nenotika. 2023. gada vasarā K. Volkers noslēdza līgumu ar Eirolīgas un Francijas ProA līgas klubu AS Monaco Basket.
ASV U-18 izlases sastāvā ir izcīnījis sudraba medaļu Amerikas U-18 čempionātā, finālspēlē zaudējot Argentīnas izlasei.
Sakaru pavadonis
Sakaru pavadonis — Zemes mākslīgais pavadonis, kas retranslē uztvertos radiosignālus un tādējādi nodrošina televīzijas, telefona, telefaksa, datoru u.c. sakarus starp objektiem uz Zemes virsmas, atmosfērā un tuvējā kosmiskajā telpā.
Sakaru pavadoņus visbiežāk palaiž ģeostacionārā orbītā. Tomēr šādi ģeostacionārā orbītā izvietoti sakaru pavadoņi nenosedz polāros apgabalus. Tādiem nolūkiem pavadoņi tika ievadīti augsti eliptiskās orbītās. Lai aptvertu visu zemeslodi, kopš 1990. gadiem ir izvērstas vairākas komerciālas mobilo sakaru sistēmas, kurās sakaru pavadoņi atrodas zemās orbītās. Piemēram, Iridium, Globalstar, ORBCOMM.
Hirske
Hirske ir pilsēta Ukrainas austrumos Luhanskas apgabalā, administratīvi pakļauta Pervomajskas pilsētas padomei. Izvietojusies apgabala rietumdaļā Bilas upes krastos 15 km no apgabala centra Luhanskas, ietilpst Alčevskas-Stahanovas aglomerācijā (kopā 513 000 iedzīvotāju (2001) ). Dibināta 1898. gadā kā ciemats Hirske-Ivaņivka (Гірське-Іванівка), attīstījies kā akmeņogļu ieguves centrs. Pilsētas statuss piešķirts 1938. gadā.
Brno
Brno (cs) ir pilsēta Čehijas dienvidaustrumos, pēc iedzīvotāju skaitā otra lielākā pilsēta valstī. Dienvidmorāvijas apgabala centrs. Vēsturiski Brno bijusi Morāvijas novada galvenā pilsēta.
Brno atrodas liels izstāžu komplekss.
Vēsture
14. gadsimtā Brno kļuva par vienu no Morāvijas galvaspilsētām, šeit, pārmaiņus ar Olomoucu, notika kārtu sapulces. Husītu karu laikā Brno palika uzticīga karalim Sigismundam, tāpēc husīti divreiz (1428, 1430) aplenca pilsētu, abas reizes nesekmīgi.
Trīsdesmigadu kara laikā Brno bija viena no retajām pilsētām, kura veiksmīgi pretojās zviedru uzbrucējiem. Arī 1742. gada prūši nesekmīgi aplenca pilsētu.
1805. gada 2. decembrī Brno pievārtē notika Austerlicas kauja.
18. gadsimtā Brno sāka attīstīties rūpniecība, un pilsēta kļuva par Morāvijas ievērojamāko ekonomisko centru. 1839. gadā uz Brno tika izbūvēts dzelzceļš.
1919. gadā pilsētā nodibināja Masarīka Universitāti.
Sports
Pilsētā bāzēts hokeja klubs HC Kometa Brno, futbola klubs FC Zbrojovka Brno, tā ir arī tradicionāls motosporta centrs.
Cilvēki
Brno dzīvojuši — semiotiķis Romāns Jakobsons (Роман Осипович Якобсон, 1896—1982), mūziķis Leošs Janāčeks (Leoš Janáček, 1854—1928), mūziķis Rafaels Kubelīks (Rafael Kubelík, 1914—1996), pirmais Čehoslovākijas prezidents Tomāšs Gariks Masariks (Tomáš Garrigue Masaryk, 1850—1937), ģenētikas pamatlicējs Gregors Mendelis (Gregor Mendel, 1822—1884), metemātiķis Rihards fon Mīzess (Richard von Mises, 1883—1953), mākslinieks Alfons Muha (Alphonse Mucha, 1860—1939), rakstnieks Roberts Mūzils (Robert Musil, 1880—1942).
Ģeodēziskais pavadonis
Ģeodēziskais pavadonis ir Zemes mākslīgais pavadonis, ko palaiž kā novērojumu objektu kosmiskās ģeodēzijas uzdevumu veikšanai.
Dienas žurnāli
SIA Izdevniecība "DIENAS ŽURNĀLI" ir Latvijas uzņēmums, kas nodarbojas ar žurnālu izdošanu. Tas ir dibināts 1997. gadā. Uzņēmuma īpašnieks ir Edgars Kots.
Vēsture
Izdevniecību ar nosaukumu SIA Aģentūra "Agro apgāds" 1997. gada 3. septembrī dibināja AS "Diena". Tā sāka izdodot profesionālo lauksaimniecības žurnālu "Agro Tops". Pirmos gadus to vadīja uzņēmēja Laila Zariņa un žurnāliste Anita Pirktiņa. Balstoties uz sekmīgiem finansiālajiem rezultātiem, 1999. gada decembrī Aģentūra "Agro apgāds" sāka izdot žurnālu dārzkopjiem "Dārza Pasaule".
2000. gadā izdevniecība pārņēma žurnāla "Sveiks un Vesels" izdevējtiesības un to pārveidoja par "Veselība". 2001. gadā izdevniecība no AS "Diena" pārņēma licenci žurnālistes Dainas Jāņkalnes izveidotā žurnāla sievietēm "Una" izdošanai, kas tobrīd jau bija uz maksātnespējas sliekšņa. 2001. gada 20. jūnijā SIA Aģentūra "Agro apgāds" tika pārdēvēta par SIA Mediju grupa "Tops".